হেফাজতে ইসলামের ২৯ ডিসেম্বরের মহাসমাবেশ স্থগিত
ঢাকায় আগামী ২৯ ডিসেম্বর হেফাজতে ইসলামের ডাকা মহাসমাবেশ স্থগিত করা হয়েছে।
আজ মঙ্গলবার সংগঠনটির প্রচার সম্পাদক মুফতি কিফায়াতুল্লাহ আজহারীর সই করা এক সংবাদ বিজ্ঞপ্তিতে এ তথ্য জানানো হয়েছে।
এতে বলা হয়, দেশের চলমান সার্বিক অবস্থা বিবেচনা করে হেফাজতে ইসলামের নীতিনির্ধারনী ফোরাম মহাসমাবেশ স্থগিতের সিদ্ধান্ত নিয়েছে।
মামুনুল হকসহ কারাবন্দি নেতাকর্মীদের মুক্তি, মামলা প্রত্যাহারসহ কয়েকটি দাবিতে গত ৮ ডিসেম্বর বায়তুল মোকাররমের উত্তর গেটে বিক্ষোভ সমাবেশ করে।
ওই সমাবেশে ঢাকায় ২৯ ডিসেম্বর মহাসমাবেশ করার ঘোষণা দেওয়া হয়।
হেফাজতে ইসলামের নীতিনির্ধারণী ফোরাম শিগগির পরবর্তী কর্মসূচি ঘোষণা করবে বলে বিজ্ঞপ্তিতে জানানো হয়।

ঢাকায় আগামী ২৯ ডিসেম্বর হেফাজতে ইসলামের ডাকা মহাসমাবেশ স্থগিত করা হয়েছে।